cyanic-selkie/wikianc huggingface dataset:
Λήθαργος σπόρων
Οι φυσιολογικές ανάγκες που εξυπηρετεί ο λήθαργος σπόρων και τα οφέλη που προσφέρει
Ένα άλλο πλεονέκτημα που δημιουργείται είναι η διεύρυνση του τοπικού και χρονικού εύρους βλάστησης των σπόρων που αυξάνει σημαντικά τις πιθανότητες επιβίωσης του είδους. Ιδιαίτερα σε μερικά είδα (όπως τις οικογένειες Compositae και Chenopodiaceae) εμφανίζεται μια ιδιότητα, όπου οι σπόροι ενός φυτού ομαδοποιούνται ανά κλαδί, ανά φρούτο ή κατά κάποιο άλλο τρόπο, και έχουν σταδιακά βαθύτερο λήθαργο. Εκεί αναμένεται ο πρώτος σπόρος να διακόψει νωρίς το λήθαργό του και σταδιακά που αργά ως τον τελευταίο.
Δίνεται η δυνατότητα στους σπόρους του ίδιου φυτού να βλαστήσουν σε διαφορετικές χρονικές περιόδους και άρα υπό διαφορετικές συνθήκες. Έτσι, με κάποια βεβαιότητα κάποιοι θα βλαστήσουν και το είδος δεν κινδυνεύει με εξαφάνιση.
Η αξιοποίηση ευκαιριακών συνθηκών είναι πολύ σημαντικό στοιχείο όσων φυτικών ειδών χρησιμοποιούν το λήθαργο σπόρων για τέτοιο σκοπό. Οι σπόροι σε αυτό το στάδιο γίνεται να διατηρηθούν για πολλά χρόνια και να βλαστήσουν όταν επικρατήσουν ευνοϊκές συνθήκες. Το πιο αξιοπρόσεκτο παράδειγμα είναι το ότι στις καυτές ερήμους μετά από μια βροχή (ένα εξαιρετικά σπάνιο φαινόμενο) ανθίζουν μια σειρά από φυτά. Αυτά προέρχονται από σπόρους που βρίσκονται χρόνια στην καυτή άμμο, σε κατάσταση λήθαργου. Άλλο παράδειγμα είναι τα φυτά που οι σπόροι τους περιμένουν να συμβεί πυρκαγιά σε κάποια περιοχή για να φυτρώσουν και να καταλάβουν μετά την περιοχή. Η φωτιά, δηλαδή, είναι το ερέθισμα που δίνει στους σπόρους αυτούς το σήμα για να βλαστήσουν. Τρίτο παράδειγμα είναι οι σπόροι φυτικών παρασίτων. Αυτοί παραμένουν σε λήθαργο για πολύ καιρό, έως ότου ανιχνεύσουν την παρουσία ενός φυτού ξενιστή κάπου κοντά τους.
Ειδικά στην περίπτωση που τα πουλιά τρέφονται με φρούτα και διασπείρουν παράλληλα τους σπόρους τους, η γεωγραφική εξάπλωση μπορεί να είναι ραγδαία.
Πιθανές εφαρμογές της τεχνολογίας του λήθαργου σπόρων
Μέχρι σήμερα η εφαρμογή της τεχνολογίας του λήθαργου σπόρων υπήρξε περιορισμένη. Αυτό πιθανώς ήταν απόρροια των περιορισμένων γνώσεων γύρω από το θέμα. Κάποια σημαντικά σημεία της συνολικής γύρω από το θέμα γνώσης, είτε δεν είχαν ανακαλυφθεί ή ήταν μυστικά και όχι ευρέως γνωστές γνώσεις ή ήταν σε ερευνητικό στάδιο. Και πάντως δεν είχε αναπτυχθεί και η συζήτηση γύρω από την πρακτική εφαρμογή. Πλέον, έχουμε τη δυνατότητα να αξιοποιήσουμε τη σχετικά γνώση με αρκετά οφέλη. Μάλιστα, από τότε που πολλές φυτοορμόνες μπορούν τεχνητά να συντεθούν, η μαζική εφαρμογή είναι ένα βήμα πιο κοντά.
Η πιο διαδεδομένη εφαρμογή (κι αυτή που μέχρι σήμερα εφαρμόστηκε περισσότερο) είναι η μεγιστοποίηση της βλαστικότητας στους σπόρους. Στόχος είναι να βλαστήσει όσο το δυνατό μεγαλύτερο ποσοστό από τους διαθέσιμους σπόρους και να μεγαλώσει η παραγωγή. Τώρα πλέον είναι πιο κατανοητοί οι παράγοντες που οδηγούν σε αδρανείς σπόρους στο χωράφι και μπορούν να αντιμετωπιστούν. Επιπλέον, οι σπόροι που κυκλοφορούν στο εμπόριο είναι τεχνητά επιλεγμένοι για να υπάρχει η καλύτερη ποιότητα.
Ο τεχνητός έλεγχος των ζιζανίων είναι άλλο ένα πεδίο εφαρμογής των σχετικών γνώσεων. Σε ότι αφορά αυτό, υπάρχουν τρεις στρατηγικές με πλεονεκτήματα και μειονεκτήματα η καθεμία.
Ο πρώτος τρόπος είναι η ενίσχυση της θέσης των ωφέλιμων καλλιεργειών στο χωράφι. Αν παρεμποδίζεται ο λήθαργος τους κατά τη σπορά, θα φυτρώνουν πιο γρήγορα και πιο δυνατά με αποτέλεσμα να είναι σε καλύτερη θέση από τα ζιζάνια. Μειονέκτημα θεωρείται η μη επέμβαση στα ζιζάνια και δε μπορούμε να περιμένουμε σημαντικά αποτελέσματα σε όλες τις περιπτώσεις.
Δεύτερη στρατηγική είναι η πρόκληση λήθαργου στους σπόρους ζιζανίων, τα οποία πλέον θα φυτρώνουν σε ελεγχόμενους μικρούς αριθμούς. Αυτό μπορεί να επιτευχθεί με ψεκασμό του χωραφιού με ορμονικούς αναστολείς της βλάστησης (ΑΒΑ..). Ο τρόπος δράσης είναι ιδιαίτερα δραστικός και περιορίζει τα ζιζάνια πάρα πολύ. Ωστόσο, το μεγάλο κόστος της εφαρμογής είναι αποτρεπτικός παράγοντας. Εξάλλου πιθανό είναι να υπάρξουν παρενέργειες για τα ωφέλιμα φυτά ή στο περιβάλλον.
Τρίτος τρόπος είναι η ενίσχυση της βλαστικότητας των ζιζανίων στο χωράφι. Έτσι, τα ζιζάνια είτε θα φυτρώνουν λάθος εποχή (με ανάλογες περιβαλλοντικές καταπονήσεις) ή θα φυτρώνουν σωστά. Όσα ζιζάνια φυτρώσουν σωστά, μπορούν να καταστραφούν από ανθρώπινη παρέμβαση (φρεζάρισμα, κάψιμο…) κι έπειτα να σπαρεί το χωράφι με την ωφέλιμη καλλιέργεια. Μετά τη σπορά, οι σπόροι των ζιζανίων μέσα στο χωράφι θα είναι μικροί σε αριθμό για να απειλήσουν την καλλιέργεια. Σ’αυτή την περίπτωση έχουμε να αντιμετωπίσουμε πάλι υψηλό κόστος, αλλά και δυσκολίες στο χρονικό προγραμματισμό των γεωργικών εργασιών, ωστόσο παραμένει δραστική μέθοδος και αναμένονται λιγότερο επιβλαβείς παρενέργειες. Οι γεωπόνοι θα είναι αυτοί που θα κρίνουν πότε συμφέρει και είναι απαραίτητο να εφαρμοστούν τέτοιες τεχνικές.
Μια άλλη εφαρμογή της τεχνολογίας του λήθαργου είναι η μικτή καλλιέργεια ή συγκαλλιέργεια πάνω από ενός ειδών. Υπάρχουν καλλιέργειες που χρονικά τοποθετούνται σε διαφορετικές εποχές του έτους. Η σπορά δύο φορές όμως δε συμφέρει και αυξάνει πολύ το κόστος εργασίας. Η δυνατότητα να μειωθούν τα εργατικά με εφαρμογή μιας σποράς κάθε έτος είναι αξιοπρόσεκτη και η δυνατότητα δίνεται αν εφαρμόσουμε παράγοντες που προκαλούν λήθαργο σπόρων στο ένα είδος. Το πρώτο είδος (που δεν έχουν οι σπόροι λήθαργο) θα φυτρώσει πρώτο και θα μπορέσει να αναπτυχθεί και να συγκομιστεί την κατάλληλη περίοδο. Μετά τη συγκομιδή, πλέον το δεύτερο είδος μπορεί να φυτρώσει ελεύθερα –ή αν έχει φυτρώσει τα φυτά θα είναι σε νεανικό στάδιο- και να αναπτυχθεί και να συγκομιστεί με τη σειρά του. Η όλη διαδικασία είναι δυνατή με σωστό συνδυασμό ειδών και προγραμματισμό. Δίνει τη δυνατότητα στους γεωργούς να μειώσουν το κόστος και να επωφεληθούν παραπάνω εισόδημα.
Τέλος, η τεχνολογία λήθαργου σπόρων επιτρέπει τη φθινοπωρινή σπορά κάποιων φυτών που κανονικά σπέρνονται άνοιξη σε συγκεκριμένα εδάφη και υπάρχουν περιορισμοί από αυτό. Αυτό μπορεί αν έχει το όφελος του πιο εύκολα κατεργάσιμου εδάφους ή διάφορα άλλα, ανάλογα την περίπτωση. Το φυτό μπορεί να διαχειμάσει μέσα στο χωράφι και με την επίδραση υγρόψυξης να είναι έτοιμο για βλάστηση την άνοιξη.
Βιβλιογραφία
Κατηγορία:Φυσιολογία φυτών
Οστροβούλ Τσιοκανέστι
μικρογραφία|Η Νησίδα στον δορυφορικό χάρτη Το Οστροβούλ (νησίδα) Τσιοκανέστι (ρουμανικά : Ostrovul Ciocănești ) είναι νησί στον ποταμό Δούναβη που ανήκει στη Ρουμανία.
Παραπομπές
Κατηγορία:Νησιά της Ρουμανίας Κατηγορία:Νησιά του Δούναβη
Κιρρίποδα
Τάξη Μαλακοστράκων που περιλαμβάνει τους Βαλάνους. Τα νεογνά τους μοιάζουν με τα νεογνά πολλών άλλων Μαλακοστράκων, όταν όμως μεγαλώσουν, προσκολλώνται πάτνα σε άλλα αντικείμενα, είτε άμεσα είτε με ένα μίσχο, και το σώμα τους περιβάλλεται από ένα ασβεστούχο κέλυφος. Το κέλυφος αυτό αποτελείται από πολλά τμήματα. Δυο από αυτά ανοίγουν για να δώσουν διέξοδο σε μια δέσμη συστραμένων και αρθρωτών πλοκάμων, τα μέλη τους.
Βιβλιογραφία
Δαρβίνος, Κ., Η καταγωγή των ειδών. Εκδόσεις Γκοβόστη
Κατηγορία:Μαλακόστρακα
Εγχυματικά
Τα εγχυματικά (Infusoria) είναι τάξη μικροσκοπικών ζωυφίων που ονομάστηκαν έτσι γιατί πρωτοπαρατηρήθηκαν στα εγχύματα φυτικών ουσιών. Αποτελούνται από μια ζελατινοειδή μάζα που περιβάλλεται από μια λεπτή μεμβράνη, που στο σύνολό της ή κατά μέρη φέρει λεπτά και δονούμενα τριχίδια, τις βλεφαρίδες. Με τις βλεφαρίδες αυτές κολυμπούν, συλλαμβάνουν την τροφή τους και τη φέρνουν στο στόμα. Τα εγχυματικά χρησιμοποιούνται στα ιχθυοτροφεία ως τροφή των γόνων, των ψαριών που μόλις έχουν εκκολαφθεί, λόγω του μικρού τους μεγέθους και της υψηλής, για τα ψάρια, θρεπτικής τους αξίας.
Βιβλιογραφία
Δαρβίνος Κ., Η καταγωγή των ειδών. Εκδόσεις Γκοβόστη.
Κατηγορία:Πρώτιστα
Μαγνητόσφαιρα του Δία
thumb|left|200px|Μαγνητικό πεδίο Ο Δίας έχει ισχυρότατο μαγνητικό δίπολο, 1.600 φορές ισχυρότερο από εκείνο της Γης. Η μαγνητόσφαιρά του, δηλαδή το μαγνητισμένο περιβάλλον του, σχηματίζεται γύρω του καθώς το μαγνητικό του πεδίο αλληλεπιδρά με τον ηλιακό άνεμο, αυτό το ταχύτατο, μαγνητισμένο και ιονισμένο αέριο που εκπέμπει συνεχώς ο Ήλιος στο διαπλανητικό χώρο με τεράστια ταχύτητα.
Εξωτερικοί σύνδεσμοι
Κατηγορία:Δίας (πλανήτης) Κατηγορία:Πλανητική Επιστήμη
Ραϊμόν ντυ Πουί
Ο Ραϊμόν ντυ Πουί (Raymond du Puy, 1080 - 1160) ήταν Γάλλος ιππότης, δεύτερος ηγούμενος του Τάγματος του Αγίου Ιωάννη της Ιερουσαλήμ, από το 1120 ως το 1160.
Βιογραφία
Προερχόταν από την οικογένεια ευγενών de Podio (στα οξιτανικά Del Puech και στα γαλλικά Du Puy), της οποίας διάφοροι συγγραφείς αμφισβητούν την προέλευση τοποθετώντας την είτε στο Ντωφινέ και στην περιοχή του Μονμπράν κοντά στην Βαλάνς, είτε στην Ωβέρνη (οικογένεια Ντυπουί ντε Ντιέν), ή ακόμη στην Λανγκντόκ (οικογένεια Ντυπουί ντε Λα Μπαστίντ).
Σύμφωνα με την πρώτη υπόθεση ήταν ο τρίτος γιος του Υγκ ντε Παιν ο οποίος προσχώρησε στα σταυροφορικά στρατεύματα το 1096 με τους 3 γιους του και υπήρξε ένας από τους γενναιότερους βαθμοφόρους στην Παλαιστίνη.
Ο Ραϊμόν ντυ Πουί υπήρξε επισήμως ο δεύτερος ηγούμενος του Τάγματος του Αγίου Ιωάννη της Ιερουσαλήμ. Διαδέχτηκε το 1120 τον Πιέρ-Ζεράρ ντε Μαρτίγκ, ιδρυτή του Τάγματος. Το κατέστησε ένα στρατιωτικό τάγμα, ενώ του έδωσε τα πρώτα δομικά χαρακτηριστικά του.
Ο ντυ Πουί αναδιοργάνωσε σε τάξεις το Τάγμα, (αρχικά υπήρχε σε αυτό μονάχα μία: αυτή των Οσπιταλιέρων) και μετέτρεψε τον διαχωρισμό των μελών σε τρεις τάξεις (ιππότες, υπηρέτες και ιερωμένοι). Ο ίδιος διακρίθηκε τιθέμενος επικεφαλής των ιπποτών του με τα κατορθώματά του, ενώ κατέλαβε την Ασκαλόν το 1153.
Βιβλιογραφία
Κατηγορία:Ηγούμενοι του Τάγματος του Αγίου Ιωάννη της Ιερουσαλήμ Κατηγορία:Ρωμαιοκαθολικοί μοναχοί Ραιμον ντυ Πουι
Ρίο Γκράντε (Γη του Πυρός)
Το Ρίο Γκράντε (Río Grande) είναι πόλη στην Αργεντινή, στη βόρεια ακτή του ανατολικού τμήματος της νήσου Γκράνδε δε Τιέρα δελ Φουέγο. Σύμφωνα με την απογραφή του 2010 έχει πληθυσμό 66.475 κατοίκους και είναι η βιομηχανική πρωτεύουσα της επαρχίας Τιέρα δελ Φουέγο. Βρίσκεται 212 χιλιόμετρα βορειοανατολικά της Ουσουάια, της πρωτεύουσας της επαρχίας.
Ιστορία
Η αφθονία ποταμών, η ακτή και τα καλά βοσκοτόπια ήταν μερικοί από τους λόγους που τροφοδότησαν την αύξηση του πληθυσμού. Το Ρίο Γκράντε ιδρύθηκε στις 11 Ιουλίου 1921, όταν η κεντρική κυβέρνηση εξέδωσε διάταγμα με το οποίο αναγνώρισε την τοποθεσία αυτή ως "Αγροτική Αποικία του Ρίο Γκράντε".
Οικονομία
Ο πληθυσμός της πόλης έχει αυξηθεί ραγδαία από το 1980. Πολλοί άνθρωποι έχουν μετακομίσει από τα βόρεια τμήματα της Αργεντινής και από άλλες χώρες, όπως η Βολιβία, για να εργαστούν σε εργοστάσια που προσφέρουν υψηλότερους μισθούς από άλλες επαρχίες της Αργεντινής και επίσης ως αποτέλεσμα των εργοστασίων παραγωγής και συναρμολόγησης τηλεοπτικών συσκευών που άνοιξε κυρίως η ITT.
Κλίμα
Το κλίμα του Ρίο Γκράντε επηρεάζεται έντονα από τον ωκεανό: γενικά είναι αρκετά δροσερό και μερικές φορές πολύ θυελλώδες. Έχει υποανταρκτικό κλίμα (Κέππεν Dfc, πολύ σπάνιο για το νότιο ημισφαίριο) ή υποπολικό ωκεάνιο κλίμα (Κέππεν Cfc) ανάλογα με την ισόθερμη που χρησιμοποιείται, με δροσερές θερμοκρασίες όλο το χρόνο. Επίσης, γειτνιάζει στενά με ψυχρό ημίξηρο κλίμα (Κέππεν BSk) και κλίμα τούνδρας (Κέππεν ET). Οι θερμοκρασίες κατά τους θερμότερους μήνες, Ιανουάριο και Φεβρουάριο, είναι κατά μέσο όρο 11 °C, ενώ οι θερμοκρασίες κατά τον ψυχρότερο μήνα είναι κατά μέσο όρο 0 °C. Με μέση θερμοκρασία -0,3 °C κατά τον ψυχρότερο μήνα, το Ρίο Γκράντε έχει την ψυχρότερη μέση μηνιαία θερμοκρασία μεταξύ των πόλεων της Αργεντινής. Οι βροχοπτώσεις είναι χαμηλές και ανέρχονται σε περίπου 330 χιλιοστά. Επίσης, λόγω του γεωγραφικού πλάτους, η διάρκεια της ημέρας ποικίλλει τρομερά κατά τη διάρκεια του έτους. Οι χειμερινές ημέρες μπορεί να έχουν μόλις επτά ώρες ηλιοφάνειας, ενώ οι καλοκαιρινές ημέρες εκτείνονται σε δεκαεπτά ώρες. Ο παγετός εμφανίζεται καθ' όλη τη διάρκεια του έτους και οι θερμοκρασίες του χειμώνα μπορεί να παραμείνουν κάτω από το μηδέν για σχετικά μεγάλα χρονικά διαστήματα. Ως εκ τούτου, η περίοδος χωρίς παγετό είναι πολύ σύντομη με την πρώτη ημερομηνία παγετού να είναι η 23η Φεβρουαρίου και την τελευταία ημερομηνία παγετού η 22α Νοεμβρίου. Κατά τη διάρκεια του καλοκαιριού, οι συνθήκες είναι γενικά πολύ θυελλώδεις και συννεφιασμένες και οι νύχτες παραμένουν κρύες. Ακόμα και στα μέσα του καλοκαιριού μπορεί να σημειωθούν μεγάλες χιονοπτώσεις. Η υψηλότερη καταγεγραμμένη θερμοκρασία ήταν 30,8 °C στις 4 Φεβρουαρίου 2019. Πιστεύεται ότι αυτή είναι η νοτιότερη καταγεγραμμένη περίπτωση όπου οι θερμοκρασίες ξεπερνούν τους 30 °C. Η χαμηλότερη καταγεγραμμένη θερμοκρασία ήταν -22,2 °C στις 19 Ιουλίου 1984.
Παραπομπές
Κατηγορία:Πόλεις της Αργεντινής
Κωνσταντίνος Παληός
Ο Κωνσταντίνος Παληός (1897 - 9 Οκτωβρίου 1985), του Βασιλείου, ήταν Έλληνας γιατρός και πολιτικός. Υπηρέτησε ως βουλευτής Ιωαννίνων από το 1958 ως το 1964.
Βιογραφία
Γεννήθηκε στο Δίλοφο Ιωαννίνων το 1897. Σπούδασε ιατρική και αρχικά έγινε διευθυντής του Γαλλικού Νοσοκομείου Αθηνών. Αργότερα ανέλαβε διευθυντής της Χειρουργικής Κλινικής του Νοσοκομείου "Ευαγγελισμός".
Διετέλεσε ακόμα πρόεδρος του Ιατρικού Συλλόγου Αθηνών και πρόεδρος της Πανηπειρωτικής Αδελφότητας Αθηνών.
Παραπομπές
Κατηγορία:Έλληνες ιατροί του 20ού αιώνα Κατηγορία:Βουλευτές εκλεγμένοι με την ΕΡΕ Κατηγορία:Βουλευτές Ιωαννίνων
Μισέλ Σουλεϊμάν
Ο Μισέλ Σουλεϊμάν (Michel Sleiman, αραβικά: ميشال سليمان) είναι στρατιωτικός του Λιβάνου, 12ος Πρόεδρος της αραβικής χώρας από το Μάιο του 2008 ως το 2014. Προτού γίνει Πρόεδρος, ήταν διοικητής των Ενόπλων Δυνάμεων της χώρας του (LAF). Διορίστηκε στο αξίωμα αυτό το 1998 με την έγκριση της Συρίας και εξελέγη από το Κοινοβούλιο στο ύπατο αξίωμα της χώρας, έχοντας λάβει την έγκριση μεγαλύτερου του 90% των μελών της Βουλής, στις 25 Μαΐου του 2008.
Βιογραφία
Γεννήθηκε στο Αμτσίτ στις 21 Νοεμβρίου του 1948. Σπούδασε στη Στρατιωτική Ακαδημία του Λιβάνου και είναι κάτοχος τίτλου μπάτσελορ Τεχνών στις Πολιτικές και Διοικητικές Επιστήμες από το Πανεπιστήμιο του Λιβάνου. Ολοκλήρωσε τη στρατιωτική του εκπαίδευση στη Γαλλία, στις ΗΠΑ και στο Βέλγιο. Στις 21 Δεκεμβρίου του 1998 ανέλαβε αρχηγός των Ενόπλων Δυνάμεων του Λιβάνου. Είναι παντρεμένος με τη Wafaa Sleiman και έχουν τρία παιδιά. Ομιλεί γαλλικά και αγγλικά.
Εκλογή στην προεδρία
Η εκλογή του έγινε βάσει συναινετικής συμφωνίας που επετεύχθη στο Κατάρ -με τη μεσολάβηση του Αραβικού Συνδέσμου- ανάμεσα σε κυβέρνηση και αντιπολίτευση στον απόηχο της χειρότερης βίας που γνώρισε η χώρα μετά τον εμφύλιο πόλεμο της περιόδου 1975-1990. Συγκεκριμένα, η χώρα ήταν χωρίς Πρόεδρο από το Νοέμβριο του 2007 και προτού εκλεγεί ο Σουλεϊμάν προηγήθηκαν 19 αποτυχημένες προσπάθειες για εκλογή Προέδρου.
Αποκαλείται "πρόεδρος της ενότητας" και γενικά θεωρείται ουδέτερη πολιτική προσωπικότητα, σε μια χώρα που οι πολιτικοί είναι συνήθως υποστηρικτές της Συρίας ή αντισύροι. Επίσης, χαρακτηρίζεται ως υποστηρικτής του δικαιώματος της προσκείμενης στο Ιράν οργάνωσης Χεζμπολάχ να πολεμά με το Ισραήλ.
Στις 28 Μαΐου του 2008, κατόπιν συμφωνίας από την πλειοψηφία του κοινοβουλίου, διόρισε στην πρωθυπουργία το Φουάτ Σινιόρα.
Εξωτερικοί σύνδεσμοι
Κατηγορία:Πρόεδροι του Λιβάνου
Μάτι Τυρνάβου
Το Μάτι Τυρνάβου είναι λίμνη βορειοανατολικά της πόλης του Τυρνάβου.
Παραπομπές
Κατηγορία:Λίμνες της Θεσσαλίας
Ρένα Κρουαζιέ
Η προσωπογράφος Ρένα Κρουαζιέ γεννήθηκε στην Κέρκυρα. Δεκατριών χρονών συμμετείχε με προσωπογραφίες της στο πνευματικό φυτώριο της Κέρκυρας "Ιόνιος Πνοή" και τρία χρόνια αργότερα παίρνει μέρος σε έκθεση στο τότε Φρουραρχείο της πόλης, πάντα με πορτρέτα.
Πετυχαίνει με υποτροφία στην Ανώτατη Σχολή Καλών Τεχνών και σπουδάζει γλυπτική 5 χρόνια με δάσκαλο τον Θανάση Άπαρτη. Παράλληλα σπουδάζει ζωγραφική και σκηνογραφία ένα χρόνο κοντά στον Γιάννη Τσαρούχη και δύο χρόνια κεραμική με δάσκαλο τον Γ. Γεωργίου.
Αποφοιτά το 1971 και την επόμενη χρονιά έως το τέλος της εκπαιδευτικής της καριέρας προσλαμβάνεται ως καθηγήτρια στη Σχολή Μωραΐτη.
Είκοσι πέντε χρόνων "στήνει" το πρώτο της γλυπτό στην πάνω πλατεία της Κέρκυρας "Το Μνημείο της Ενώσεως", λίγο αργότερα την προτομή του Γεράσιμου Ζωχιού, ιδρυτή του Ν.Α.Τ., στο χωριό Άγιοι Δέκα και το 2010 την προτομή του Σπύρου Πλασκοβίτη στον "Κήπο του Λαού" στην Κέρκυρα. Το 1998 εκδίδεται το λεύκωμα "Πορτρέτα - Ρένας Κρουαζιέ" από τις εκδόσεις Απόστροφος στην Κέρκυρα. Το 2000 ο Κώστας Γεωργουσόπουλο ς παρουσιάζει στη Στοά του Βιβλίου στην Αθήνα το λεύκωμα ημερολόγιο "Το γέλιο της ζωής μας" από τις εκδόσεις Άγκυρα με τα πορτρέτα των μεγάλων μας κωμικών.
Έχει λάβει μέρος σε πανελλήνιες και σε πολλές ομαδικές και ατομικές εκθέσεις, στην Κέρκυρα και στην Αθήνα.
Πορτρέτα της υπάρχουν:
Έχουν γράψει για την Ρένα Κρουαζιέ οι:
Έχει φιλοτεχνήσει μεταξύ άλλων πορτρέτα των: Οδυσσέα Ελύτη, Κατίνας Παξινού, Αλέξη Μινωτή, Μαρίας Κάλλας, Άγγελου Σικελιανού, Δημήτρη Μητρόπουλου, Κωνσταντίνου Καβάφη, Κάρολου Κουν, Διονυσίου Σολωμού, Γιάννη Τσαρούχη, Νίκου Καζαντζάκη, Γιάννη Ρίτσου, Κωστή Παλαμά, Γιώργου Σεφέρη, Κώστα Βάρναλη, Μάνου Χατζιδάκι, Κώστα Καρυωτάκη, Ντίνου Θεοτόκη, Αντώνη Σαμαράκη, Γιώργου Κάρτερ.
Κατηγορία:Έλληνες ζωγράφοι Κατηγορία:Ελληνίδες ζωγράφοι
Φρίντριχ Μερτς
Ο Φρίντριχ Μερτς (Friedrich Merz, 11 Νοεμβρίου 1955) είναι Γερμανός πολιτικός και αρχηγός του Χριστιανοδημοκρατικού κόμματος CDU της Γερμανίας από τις 31 Ιανουαρίου 2022.
Από το 1989 έως το 1994, ήταν μέλος του Ευρωπαϊκού Κοινοβουλίου και από το 1994 έως το 2009 μέλος της Μπούντεσταγκ. Στην Μπούντεσταγκ, ήταν από το 2000 έως το 2002 πρόεδρος της κοινοβουλευτικής ομάδας του CDU/CSU και, ως εκ τούτου, αρχηγός της αξιωματικής αντιπολίτευσης.
Κατά τη σύντομη εκστρατεία τους, οι αντίπαλοι του Μερτς τοποθετήθηκαν ως κληρονόμοι της Μέρκελ. Απέναντί ​​τους, ο Μερτς υποσχέθηκε μια αποφασιστική ρήξη με την κεντρώα γραμμή που ακολουθούσε η Μέρκελ για 16 χρόνια.
Συνολικά, περίπου 400.000 μέλη του CDU μπόρεσαν να ψηφίσουν ηλεκτρονικά ή με επιστολή. Μέχρι τις 17 Δεκεμβρίου 2021, ο Merz είχε ήδη κερδίσει την απόλυτη πλειοψηφία του 62,1 τοις εκατό των μελών στον πρώτο γύρο ψηφοφορίας, επομένως δεν ήταν απαραίτητος ο δεύτερος γύρος ψηφοφορίας. Αυτό σήμαινε ότι στην τρίτη του προσπάθεια κατάφερε να κερδίσει την προεδρία του κόμματος. Ερωτηθείς για την αντίδρασή του στα αποτελέσματα της ψηφοφορίας, ο Μερτς είπε: «Ήσυχα μόλις είπα στον εαυτό μου, «WOW», αλλά μόνο ήσυχα, τα νικητήρια τραγούδια της πορείας είναι μακριά μου».
Ο Μερτς εξελέγη επίσημα Πρόεδρος του CDU από τους 1001 αντιπροσώπους του στο συνέδριο στο εικονικό συνέδριο του ομοσπονδιακού κόμματος στις 22 Ιανουαρίου 2022. Τελικά, 915 από τους 983 αντιπροσώπους τον ψήφισαν, κερδίζοντας το 94,6% των έγκυρων ψήφων για να γίνει ηγέτης του μεγαλύτερο κόμμα της αντιπολίτευσης στη Μπούντεσταγκ. Η ψηφοφορία ήταν τυπικά μια λεγόμενη «ψηφιακή προψηφοφορία», το αποτέλεσμα της οποίας επιβεβαιώθηκε γραπτώς από τους αντιπροσώπους.
Μετά την Annegret Kramp-Karrenbauer και τον Armin Laschet, ο Merz έγινε ο τρίτος ηγέτης της Χριστιανοδημοκρατικής Ένωσης μέσα σε τρία χρόνια. Ανέλαβε επίσημα τα καθήκοντά του ως πρόεδρος του κόμματος στις 31 Ιανουαρίου 2022.
Παραπομπές
Κατηγορία:Γερμανοί δικηγόροι Κατηγορία:Γερμανοί πολιτικοί Κατηγορία:Ευρωβουλευτές της Γερμανίας
Παιδικός Διαγωνισμός Τραγουδιού Eurovision 2017
Ο Παιδικός Διαγωνισμός Τραγουδιού Eurovision 2017 ήταν ο 15ος ετήσιος Παιδικός Διαγωνισμός Τραγουδιού Eurovision Διεξήχθει στις 26 Νοεμβρίου 2017, στο Olympic Palace, στην Τιφλίδα της Γεωργίας. Αυτή ήταν η πέμπτη φορά που ο διαγωνισμός θα φιλοξενείται από την προηγούμενη νικήτρια χώρα. Το επίσημο λογότυπο και το σλόγκαν "Shine Bright" ("Λάμψε Δυνατά") παρουσιάστηκαν τον Μάιο του 2017 στον Διαγωνισμό Τραγουδιού Eurovision 2017 στο Κίεβο σε συνέντευξη τύπου.
Δεκαέξι χώρες συμμετείχαν στον φετινό διαγωνισμό, με την Πορτογαλία να επιστρέφει για πρώτη φορά από το 2007. Ωστόσο, η Βουλγαρία και το Ισραήλ αποχώρησαν. Ο νικητής του διαγωνισμού ήταν η Πωλίνα Μπογκούσεβιτς, η οποία εκπροσώπησε τη Ρωσία με το τραγούδι "Wings", σηματοδοτώντας τη δεύτερη φορά που η Ρωσία κέρδισε τον Παιδικό Διαγωνισμό Τραγουδιού Eurovision (μετά το 2006 αντίστοιχα). Η Γεωργία και η Αυστραλία τερμάτισαν στη δεύτερη και στην τρίτη θέση, αντίστοιχα.
Τοποθεσία
Η EBU επιβεβαίωσε, τον Φεβρουάριο 2017, πως ο διαγωνισμός θα διεξαχθεί στη Γεωργία. Αυτή θα είναι η πρώτη φορά που η Γεωργία θα φιλοξενήσει τον διαγωνισμό, παρά τις 3 νίκες που έχει κάνει. Στις 26 Φεβρουαρίου 2017, επιβεβαιώθηκε πως η Τιφλίδα θα είναι η πόλη που θα διεξαχθεί ο διαγωνισμός. Στις 16 Μαρτίου 2017, ανακοινώθηκε πως το Tbilisi Sports Palace θα είναι ο χώρος διεξαγωγής. Στις 9 Αυγούστου, επιβεβαιώθηκε πως ο χώρος διεξαγωγής θα είναι το Olympic Palace και όχι το Tbilisi Sports Palace, επειδή οι υποδομές είναι πιο κατάλληλες για τις αποστολές των χωρών, τους δημοσιογράφους και το κοινό.
Μορφή
Κατά τη διάρκεια της συνέντευξης τύπου του νικητή στον Διαγωνισμό Παιδικού Τραγουδιού Eurovision 2016, ο Jon Ola Sand, υπεύθυνος για τα live events, ανακοίνωσε ότι η EBU θα προσκαλούσε να υποβάλλουν υποψηφιότητες για την φιλοξενία του διαγωνισμού του 2017, ο οποίος αναμένεται να διεξαχθεί μέσα στον Νοέμβριο 2017. Η Δημόσια Ραδιοτηλεόραση της Γεωργία (GPB) ανακοίνωσε στις 22 Νοεμβρίου 2016 ότι έχει ξεκινήσει συζητήσεις με την EBU για την φιλοξενία του διαγωνισμού. Το να γίνεται η πρώτη πρόταση για την φιλοξενία του διαγωνισμού στην νικήτρια του προηγούμενου είναι κάτι που η EBU εισήγαγε για πρώτη φορά στον διαγωνισμό του 2013.
Λογότυπο
Στις 12 Μαΐου 2017, η GPB και η EBU επιβεβαίωσαν πως το slogan του διαγωνισμού είναι "Shine Bright" ("Λάμψε Δυνατά"), κατά τη διάρκεια συνέντευξης τύπου, στο Διεθνές Εκθεσιακό Κέντρο Κιέβου στην Ουκρανία (Διοργανώτρια χώρα του Διαγωνισμού Τραγουδιού Eurovision 2017). Το επίσημο λογότυπο του διαγωνισμού παρουσιάστηκε και αυτό στη συνέντευξη τύπου.
Παρουσιαστές
Στις 3 Οκτωβρίου 2017, ανακοινώθηκε ότι η Έλεν Καλαντάντζε και η Λίζι Ζαπαρίντζε θα παρουσιάσουν τον διαγωνισμό. Η Japaridze είναι το πρώτο άτομο ηλικίας κάτω των δεκαέξι ετών που παρουσιάζει ποτέ την Παιδική Eurovision, καθώς και ο πρώτος πρώην συμμετέχοντας που φιλοξένησε μια έκδοση του διαγωνισμού. Προηγουμένως, εκπροσώπησε τη Γεωργία στη Junior Eurovision του 2014. Η Καλαντάντζε είναι τηλεοπτική παρουσιάστρια και τραγουδίστρια, όπου προηγουμένως ήταν τραγουδίστρια φωνητικών στη Γεωργιανή συμμετοχή στη Eurovision του 2010, "Shine", της Σοφία Νιζχαράντζε.
Συμμετέχουσες χώρες
Στις 9 Αυγούστου, επιβεβαιώθηκε πως θα συμμετέχουν 16 χώρες στον διαγωνισμό. Η Πορτογαλία συμμετείχε για πρώτη φορά από το 2007, ενώ η Βουλγαρία και το Ισραήλ αποχώρησαν, λόγω αναδιοργάνωσης και διάλυσης αντίστοιχα, του ραδιοτηλεοπτικού τους φορέα.
Άλλες χώρες
Για να συμμετάσχει μια χώρα στον Διαγωνισμό Παιδικού Τραγουδιού Eurovision, πρέπει να είναι ενεργός μέλος της EBU. Είναι άγνωστο αν η EBU έχει στείλει προσκλήσεις συμμετοχής στα 56 ενεργά μέλη, όπως γίνεται και στον Διαγωνισμό Τραγουδιού Eurovision.
Εξωτερικοί Σύνδεσμοι
Κατηγορία:Eurovision
Καινοφανής αστέρας
frame|right|Καλλιτεχνική απεικόνιση ενός λευκού νάνου να επισυσσωρεύει υλικό από τον μεγαλύτερο συνοδό του. Από την αρχαιότητα είχε γίνει αντιληπτή η αιφνίδια εμφάνιση «νέων άστρων» στον ουρανό, και μέχρι σήμερα τους δίνεται το αντίστοιχο όνομα: καινοφανείς αστέρες ή (stellae) novae («νέοι αστέρες»). Σε ελάχιστες περιπτώσεις οι νέοι αστέρες ήταν τόσο φωτεινοί, ώστε διακρίνονταν με γυμνό μάτι και την ημέρα, οπότε ονομάζονταν supernovae («υπερνέοι») ή υπερκαινοφανείς αστέρες. Οι όροι αυτοί διατηρούνται σήμερα, αλλά έχουν προσλάβει διαφορετική έννοια και αναφέρονται σε δύο ξεχωριστές ομάδες φυσικών διαδικασιών. Υπό τις σημερινές σημασίες οι ελληνικοί όροι «καινοφανής» και «υπερκαινοφανής» είναι πολύ ορθότεροι των λατινικών, επειδή αναφέρονται σε αντικείμενα που προϋπήρχαν αόρατα στο γυμνό μάτι και απλώς «φάνηκαν» όταν η λαμπρότητά τους αυξήθηκε απότομα κατά χιλιάδες ως δεκάδες χιλιάδες (καινοφανείς) ή κατά εκατομμύρια φορές (υπερκαινοφανείς). Παραδόξως, οι καινοφανείς προκαλούνται από ένα και μόνο ειδικό τύπο ουράνιων σωμάτων, ενώ οι συγκριτικά ελάχιστοι υπερκαινοφανείς οφείλονται σε δύο διαφορετικούς μηχανισμούς.
Πλέον γνωρίζουμε ότι οι καινοφανείς αστέρες είναι πυρηνικές εκρήξεις που προκαλούνται από τη συσσώρευση συμπιεσμένου υδρογόνου στην επιφάνεια ενός λευκού νάνου, που είναι συνοδός ενός άλλου άστρου, ο οποίος κάποια στιγμή υπόκειται σε πυρηνική σύντηξη με ανεξέλεγκτο τρόπο. Για να εξελιχθεί ένα διπλό σύστημα σε καινοφανή πρέπει τα δύο μέλη βρίσκονται σε μικρή απόσταση. Η έκρηξη κάνει το σύστημα να λάμπει 7 με 16 μεγέθη λαμπρότερο για κάποια ώρα, η οποία ποικίλει από καινοφανή σε καινοφανή. Οι καινοφανείς αστέρες αναγνωρίζονται τώρα ως μεταβλητοί αστέρες και για αυτό και έχουν την αντίστοιχη ονοματολογία.
Η προέλευση: Αλληλεπιδρώντες διπλοί αστέρες
Κάποτε η επιφάνεια του αστέρα κύριας ακολουθίας, το οποίο έχει μάζα μικρότερη της ηλιακής, φθάνει στο λεγόμενο «πρώτο λαγκρανζιανό σημείο» (L1). Έτσι ονομάζεται το μεταξύ των δύο αστέρων σημείο της ευθείας που ενώνει τα κέντρα τους, στο οποίο οι βαρυτικές τους δυνάμεις έχουν ίσα μέτρα και επομένως αλληλοαναιρούνται. Τότε αρχίζει μεταφορά μάζας από τον αστέρα κύριας ακολουθίας προς τον λευκό νάνο, χωρίς ο δότης μάζας να έχει εξελιχθεί πρώτα σε ερυθρό γίγαντα, όπως πρώτος υπέδειξε ο Robert P. Kraft. Το αέριο του αστέρα κατευθύνεται προς τον λευκό νάνο σχηματίζοντας ένα δίσκο προσαύξησης πολύ κοντά στην επιφάνειά του, ή και προσπίπτει απευθείας στην επιφάνεια. Η πτώση της ύλης στο ισχυρότατο βαρυτικό πεδίο του λευκού νάνου υπερθερμαίνει τόσο πολύ τον δίσκο ή την επιφάνεια του λευκού νάνου κατά την πρόσκρουση του αερίου με μεγάλες ταχύτητες, ώστε η εκπομπή ακτινοβολίας από εκεί να συνιστά το μεγαλύτερο μέρος της ολικής ακτινοβολίας που δεχόμαστε από το σύστημα. Η τροφοδοσία ύλης από τον αστέρα κύριας ακολουθίας φαίνεται ότι αυξομειώνεται περιοδικά, προκαλώντας αιφνίδιες αυξήσεις της φωτεινότητας του συστήματος κατά δεκάδες φορές. Τα συστήματα αυτά είναι γνωστά ως «κατακλυσμικοί μεταβλητοί» (cataclysmic variables). Οι περίοδοι περιφοράς των αστέρων των συστημάτων αυτών περί το κέντρο μάζας τους είναι μικρότερες στους κατακλυσμικούς μεταβλητούς, από ό,τι στα διπλά συστήματα που περιλαμβάνουν δύο αστέρες κύριας ακολουθίας, πράγμα λογικό αφού ο λευκός νάνος έχει περίπου εκατό φορές μικρότερη διάμετρο από αστέρα κύριας ακολουθίας. Π.χ. ο WZ Βέλους έχει περίοδο μόλις 1 ώρα 21 λεπτά και 38 δευτερόλεπτα (81 λεπτά), τη μικρότερη περίοδο περιφοράς που είναι γνωστή για οποιοδήποτε διπλό σύστημα που δεν περιλαμβάνει αστέρα νετρονίων ή μαύρη τρύπα. Οι ίδιες περίοδοι περιφοράς ισχύουν και για τις περιπτώσεις των διπλών συστημάτων καινοφανών, αφού όπως ανακάλυψε η Αστρονομία του εικοστού αιώνα, οι καινοφανείς δεν αποτελούν παρά επεισόδια στη ζωή των κατακλυσμικών μεταβλητών.
Ο μηχανισμός των εκρήξεων
Η διαδικασία που προκαλεί τις εκρήξεις καινοφανών συνιστά φυσιολογικό επακόλουθο της προσαυξήσεως του λευκού νάνου με μάζα από τον συνοδό αστέρα που λαβαίνει χώρα στους κατακλυσμικούς μεταβλητούς. Τελικά η πλούσια σε υδρογόνο ύλη του άλλου αστέρα σχηματίζει ένα στρώμα πάνω στην επιφάνεια του λευκού νάνου. Καθώς το στρώμα αυτό αυξάνεται, η τεράστια βαρύτητα (η επιτάχυνση της βαρύτητας εκεί είναι περίπου 330.000 φορές μεγαλύτερη από ό,τι στην επιφάνεια της Γης) το συμπιέζει μέχρι που να εκφυλισθεί η ύλη του, δηλαδή οι τροχιές των ηλεκτρονίων να καταρρεύσουν. Στην εκφυλισμένη ύλη η συμπεριφορά διαφέρει ριζικά από εκείνη ενός συνηθισμένου κλασικού αερίου, καθώς η περιγραφή της μπορεί να γίνει μόνο με βάση τους νόμους της Κβαντομηχανικής: η πίεση είναι συνάρτηση περισσότερο της πυκνότητας παρά της θερμοκρασίας, πράγμα που στερεί από το υλικό μια βαλβίδα ασφαλείας για την αυξανόμενη θερμοκρασία του. Πάνω από μια ορισμένη θερμοκρασία αρχίζει πυρηνική σύντηξη του υδρογόνου, όμοια με εκείνη που συμβαίνει στα κέντρα των αστέρων Κύριας Ακολουθίας, εξώθερμη πυρηνική αντίδραση που αυξάνει απότομα τη θερμοκρασία του στρώματος, με αποτέλεσμα εκθετική αύξηση του ρυθμού των πυρηνικών αντιδράσεων και της παραγόμενης ενέργειας. Μέσα σε λίγες ώρες, ακόμα και ο εκφυλισμός των ηλεκτρονίων αδυνατεί να εξισορροπήσει την κατάσταση. Τότε το επιπρόσθετο στρώμα της ύλης εκτινάσσεται με εκρηκτικό τρόπο στο διάστημα. Ακριβώς αυτές οι εκρήξεις γίνονται αντιληπτές ως καινοφανείς.
Οι ποσοτικές λεπτομέρειες δεν είναι γνωστές με ακρίβεια. Υπολογίζεται ότι αν μια μάζα αερίου εκατό φορές μεγαλύτερη από τη μάζα της Γης συσσωρευθεί στην επιφάνεια του λευκού νάνου, συμπιέζεται τόσο πολύ ώστε η πυκνότητα στη βάση αυτού του στρώματος είναι 10.000 γραμμάρια ανά κυβικό εκατοστό, παρά το ότι η θερμοκρασία ανέρχεται σε εκατομμύρια βαθμούς. Κατά τη διαδικασία της προσαυξήσεως εξάλλου αναμιγνύεται ποσότητα υλικού από το εσωτερικό του λευκού νάνου με το υλικό του επιπρόσθετου στρώματος, τροποποιώντας έτσι τη σύσταση του τελευταίου. Το γεγονός αυτό είναι σημαντικό, επειδή οι πυρήνες άνθρακα και οξυγόνου που περιέχει το εσωτερικό δρουν ως καταλύτες των θερμοπυρηνικών αντιδράσεων που περιλαμβάνει η σύντηξη του υδρογόνου σε πυρήνες ηλίου, του λεγόμενου κύκλου CNO. Ως αποτέλεσμα η σύντηξη επιταχύνεται και καταλήγει αναπόφευκτα σε έκρηξη, ενώ η ευαισθησία της ταχύτητας των αντιδράσεων στη θερμοκρασία καθίσταται εξαιρετικά υψηλή: δεκαπλασιασμός της θερμοκρασίας επάγει αύξηση του ρυθμού των αντιδράσεων κατά 10 τετράκις εκατομμύρια ως 1 πεντάκις εκατομμύριο φορές. Οι προσομοιώσεις με ηλεκτρονικό υπολογιστή προβλέπουν ότι η επιφανειακή θερμοκρασία του επιπρόσθετου στρώματος κατά την έκρηξη μπορεί να φθάσει το ένα εκατομμύριο βαθμούς (Κελσίου ή Kelvin, η διαφορά μεταξύ των δύο κλιμάκων είναι 273 βαθμοί και συνεπώς καθίσταται ασήμαντη σε τέτοιες θερμοκρασίες), ενώ στη βάση του στρώματος μπορεί να υπερβαίνει τα 30 εκατομμύρια αμέσως πριν την έκρηξη και τα 200 εκατομμύρια βαθμούς επί ένα λεπτό μετά την έκρηξη. Η άνοδος της λαμπρότητας μπορεί να είναι απότομη ή σταδιακή.
Μετά την έκρηξη
Το αέριο που εκτοξεύεται διακρίνεται χονδρικά σε δύο κατηγορίες. Η πρώτη περιλαμβάνει αέριο που κινείται με υψηλότερη ταχύτητα και έχει εκτοξευθεί ομοιογενώς, ενώ η δεύτερη κατηγορία περιλαμβάνει αέριο που κινείται με μικρότερες ταχύτητες και βρίσκεται συμπυκνωμένο σε «θρόμβους». Η δημιουργία των συμπυκνώσεων φαίνεται ότι συνδέεται με την ανάμιξη μεγάλης ποσότητας υλικού από το εσωτερικό του λευκού νάνου κατά τη βίαιη και τυρβώδη φάση της εκρήξεως, πέρα από την ανάμιξη που συμβαίνει, όπως αναφέραμε, επί αιώνες στην ήπια φάση της προσαυξήσεως. Πραγματικά, το εκτοξευόμενο υλικό εμφανίζει, στην περίπτωση λευκού νάνου οξυγόνου-νέου-μαγνησίου (ONeMg), περιεκτικότητες σε οξυγόνο, νέο, άζωτο και αργίλιο (αλουμίνιο) πάνω από τριάντα φορές μεγαλύτερες από τις αντίστοιχες του υλικού που προέρχεται από τον άλλο αστέρα, και που θα πρέπει να είναι σχεδόν ίδιες με εκείνες του Ηλίου. Μήπως όμως τα στοιχεία αυτά δημιουργήθηκαν κατά την έκρηξη στη βάση του προσαυξητικού στρώματος; Πρόσφατες θεωρητικές μελέτες υποδεικνύουν ότι η πυρηνοσύνθεση εκεί οδηγεί κυρίως στη σύνθεση άλλων πυρήνων, με χαρακτηριστική περίπτωση αυτή του ισοτόπου του Na-22. Μελέτες των εκπομπών καινοφανών στο υπέρυθρο έχουν δείξει ότι σχηματίζουν κόκκους σκόνης, και μάλιστα έγινε δυνατή η παρατήρηση του σχηματισμού των κόκκων σε πραγματικό χρόνο και η παρακολούθηση των μεταβολών των γραμμών εκπομπής στα φάσματά τους με την πάροδο του χρόνου. Οι ίδιες μελέτες απέδειξαν ότι όλα τα είδη κόκκων που ανιχνεύονται στο διάστημα (άνθρακα, πυριτικών, ανθρακούχου πυριτίου, ακόμα και πολυκυκλικών αρωματικών υδρογονανθράκων) παράγονται στην εκτινασσόμενη ύλη των καινοφανών. Ενδεικτικά, βρέθηκε ότι ο Καινοφανής της Αλώπεκος 1987 (QV Αλώπεκος) παρήγαγε και τα 4 παραπάνω είδη κόκκων. Η διάρκεια ζωής της φωτεινής αναλαμπής που από την αρχαιότητα γινόταν αντιληπτή ως «καινοφανής» εξαρτάται από τη μάζα του φορέα της λευκού νάνου. Λευκοί νάνοι με μεγαλύτερη μάζα (το ανώτατο όριο είναι 1,4 φορές η μάζα του Ήλιου, γνωστό ως «Όριο Τσαντρασεκάρ») συμπιέζουν εντονότερα το συσσωρευμένο αέριο. Στην περίπτωση αυτή η θερμοπυρηνική σύντηξη αρχίζει πριν συσσωρευθεί μεγάλη ποσότητα αερίου και το απόθεμα εξαντλείται γρήγορα, πράγμα που έχει ως ορατό αποτέλεσμα έναν βραχύβιο καινοφανή. Συνήθως όμως οι θερμοπυρηνικές αντιδράσεις στην επιφάνεια του λευκού νάνου διαρκούν πολλούς μήνες μετά την αρχική έκρηξη. Αν ένας λευκός νάνος υπερβεί το όριο Chandrasekhar τότε εκρήγνυνται όχι ως καινοφανής αλλά ως υπερκαινοφανής αστέρας.
Ένα ενδιαφέρον χαρακτηριστικό είναι ότι η μάζα που εκτοξεύεται παρ'όλη την βιαιότητα του φαινομένου δεν ξεπερνά το 1/10.000 της μάζας του Ήλιου, σχετικά μικρό σε σχέση με τη μάζα του λευκού νάνου. Επίσης μόνο το 5% του δίσκου προσαύξησης συντήκεται κατά τη διάρκεια της έκρηξης.
Είδη καινοφανών
Ο V803 Κενταύρου συνιστά μια πραγματικά ξεχωριστή περίπτωση, εφόσον θεωρείται ότι και τα δύο μέλη του συστήματος είναι λευκοί νάνοι που διαθέτουν δίσκο προσαύξησης που κυριαρχεί το ήλιο. Το πώς η συμπεριφορά ενός συστήματος τόσο διαφορετικού από όλα τα είδη καινοφανών μοιάζει με εκείνη ενός νάνου καινοφανούς, συνιστά μια πρόκληση για τη θεωρητική προσέγγιση των καινοφανών. Βέβαια ο V803 Κενταύρου αποτελεί τον ταχύτερο νάνο καινοφανή, με εκρήξεις κάθε 23 ώρες. Το «ρεκόρ» αυτό αποτελεί το άλλο άκρο των περιόδων χιλιάδων ετών μεταξύ διαδοχικών εκρήξεων των κλασικών καινοφανών.
Μια έκρηξη καινοφανούς ταξινομείται επίσης ως αργή ή ταχεία, σύμφωνα με τον ρυθμό μειώσεως του φωτός μετά το μέγιστο. Αλλά και η αύξηση του φωτός πριν από το μέγιστο, η λεγόμενη προμέγιστη φάση (premaximum) είναι ταχύτερη στις ταχείες εκρήξεις, με τυπική διάρκεια ένα εικοσιτετράωρο ή και λιγότερο. Υπάρχει επίσης η κατάταξη αναφορικά με το αν ο λευκός νάνος είναι άνθρακα-οξυγόνου (CO, η συνηθέστερη κατηγορία λευκών νάνων σύμφωνα με τη σύστασή τους) ή οξυγόνου-νέου-μαγνησίου (ONeMg).
Ονοματολογία
Εφόσον σήμερα πλέον αντιλαμβανόμαστε από ταξινομικής πλευράς τους καινοφανείς ως μεταβλητούς αστέρες, που συναποτελούν μάλιστα μαζί με τους υπερκαινοφανείς, τους αστέρες εκλάμψεων (τύπου UV Κήτους) και τους αστέρες τύπου R Βορείου Στεφάνου, την τάξη των λεγόμενων εκρηκτικών μεταβλητών, δεν υπάρχει λόγος να μη τους δίνονται και ονόματα όμοια με αυτά που έχει παραδοσιακά επικρατήσει να δίνονται στους μεταβλητούς γενικά: Είτε με 1 ή 2 κεφαλαία γράμματα του λατινικού αλφαβήτου ακολουθούμενα από το όνομα του αστερισμού, είτε με το γράμμα V (από το variable = μεταβλητός) ακολουθούμενο από αύξοντα αριθμό και το όνομα του αστερισμού. Είδαμε ότι οι κατακλυσμικοί μεταβλητοί, καθώς και οι επαναληπτικοί και νάνοι καινοφανείς, ως ασθενέστεροι, λαβαίνουν ήδη τέτοια ονόματα. Η τακτική άρχισε τώρα να επεκτείνεται και στους κλασικούς καινοφανείς όταν ο αστέρας που προκαλεί την έκρηξη μπορεί να προσδιορισθεί πριν την έκρηξη σε χάρτες ή φωτογραφικές επισκοπήσεις του ουρανού. Π.χ. οι προαναφερθέντες Καινοφανής του Ηρακλέους 1934 και Καινοφανής του Ηνιόχου 1892 έχουν λάβει τις ονομασίες DQ Ηρακλέους (DQ Herculis ή DQ Her διεθνώς) και T Ηνιόχου (T Aur). Παρόμοια, ο Καινοφανής της Λύρας 1919 ταυτίζεται με τον HR Λύρας, ενώ ο Καινοφανής του Δελφίνος 1967 με τον HR Δελφίνος.
Παραδείγματα κλασικών καινοφανών
thumb|250px|Ο καινοφανής του Κύκνου 1992 από το [[Διαστημικό τηλεσκόπιο Χαμπλ|ΔΤΧ.]] Πολλή επιστημονική έρευνα έγινε και νέα συμπεράσματα εξάχθηκαν από τον Καινοφανή του Κύκνου 1992, γνωστότερο ως V1974 Κύκνου, που επιβεβαίωσε οριστικά το «σιδηρούν παραπέτασμα» (βλ. παραπάνω). Υπάρχουν αρκετές άλλες ενδιαφέρουσες περιπτώσεις μεμονωμένων καινοφανών που θα άξιζε να αναφερθούν. Υπολογίζεται ότι ο ένας ή οι δυο-τρεις καινοφανείς που ανακαλύπτονται κάθε χρόνο αποτελούν το 5% περίπου των 30 (κατά μέσο όρο) τέτοιων εκρήξεων που συμβαίνουν μόνο στον Γαλαξία μας ανά έτος. Το υπόλοιπο 95% κρύβεται από τη σκόνη του διαστήματος. Ιδού μερικά παραδείγματα καινοφανών:
Εξωτερικοί σύνδεσμοι
Κατηγορία:Αστρική εξέλιξη Κατηγορία:Είδη αστέρων Κατηγορία:Κατακλυσμικοί μεταβλητοί και καινοφανείς αστέρες
Δήμος Λαχανά
Ο Δήμος Λαχανά ήταν δήμος του νομού Θεσσαλονίκης που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Λαγκαδά.
Βρισκόταν στο βορειότερο τμήμα του νομού. Αποτελούνταν από 5 δημοτικά διαμερίσματα και είχε συνολικό πληθυσμό 3.779 κατοίκους (σύμφωνα με την απογραφή του 2001). Έδρα του δήμου ήταν η Ξυλούπολη.
Παραπομπές
Λ
Τσαρλς Ντόους
Ο Τσαρλς Γκέιτς Ντόους (Charles Gates Dawes, 27 Αυγούστου 1865 – 23 Απριλίου 1951) ήταν Αμερικανός τραπεζίτης, ταξίαρχος, διπλωμάτης, μουσικοσυνθέτης και πολιτικός, που υπήρξε ο τριακοστός Αντιπρόεδρος των Ηνωμένων Πολιτειών, κατέχοντας το αξίωμα από το 1925 έως το 1929. Επιπλέον, για το έργο του επί του ομώνυμου Σχεδίου σχετικώς με τις πολεμικές επανορθώσεις της Γερμανίας του Α΄ Παγκόσμιου Πολέμου, τιμήθηκε με το Βραβείο Νόμπελ Ειρήνης το 1925 από κοινού με τον Βρετανό Ώστιν Τσάμπερλαιν.
Οικογένεια και σπουδές
295px|thumb|right|Ο Τσαρλς Ντόους έζησε σε αυτό το σπίτι στο [[Έβανστον για σχεδόν 40 χρόνια. Σήμερα αποτελεί Εθνικό Ιστορικό Τοπόσημο.]] Ο Ντόους γεννήθηκε στη μικρή πόλη Μαριέτα του Οχάιο και ήταν γιος του στρατηγού του Αμερικανικού Εμφύλιου Ρούφους Ντόους (Rufus Dawes, 1838-1899) και της συζύγου του, Μαίρυ Μπέμαν Γκέιτς (Mary Beman Gates). Ο θείος τού Τσαρλς, Εφραίμ Σ. Ντόους, ήταν επίσης αξιωματικός που συμμετέσχε σε μάχες του Εμφύλιου.
Αδελφοί του Τσαρλς ήταν οι Ρούφους Σ. Ντόους, Μπέμαν Γκέιτς Ντόους and Χένρυ Μέυ Ντόους, όλοι τους εξέχοντες επιχειρηματίες ή πολιτικοί. Ο Τσαρλς είχε και δύο αδελφές, τη Μαίρυ Φράνσις Ντόους-Μπητς (Mary Frances Dawes Beach) και τη Μπέτσυ Γκέιτς Ντόους-Χόυτ.
Ο Τσαρλς Γκέιτς Ντόους νυμφεύθηκε την Κέιρο Μπλύμυερ (Caro Blymyer, 1866-1957) στις 24 Ιανουαρίου 1889. Απέκτησαν έναν γιο και μια κόρη, τον Ρούφους Φήαριν (1890-1912) και την Κάρολυν. Αργότερα υιοθέτησαν δύο παιδιά, τον Ντάνα και τη Βιρτζίνια.
Ο Ντόους απεφοίτησε από το Κολέγιο της Μαριέτα και δύο χρόνια αργότερα, το 1886, από τη Νομική Σχολή του Σινσινάτι.
Αρχική σταδιοδρομία
Ο Ντόους έγινε δεκτός από τον δικηγορικό σύλλογο της Νεμπράσκα και άσκησε το επάγγελμα του δικηγόρου στο Λίνκολν από το 1887 έως το 1894. Εκεί δημιούργησε μια ισόβια φιλία με τον μετέπειτα στρατηγό Τζων Πέρσινγκ όταν ο τελευταίος διορίσθηκε στο Πανεπιστήμιο της Νεμπράσκα, καθώς και με τον βουλευτή του Δημοκρατικού Κόμματος Γουίλιαμ Τζένινγκς Μπράυαν , μετέπειτα Υπουργό Εξωτερικών των ΗΠΑ.
Κατά τον λεγόμενο «Πανικό του 1893» (οικονομική ύφεση στις ΗΠΑ) ο Ντόους μετεγκαταστάθηκε από το Λίνκολν στο Σικάγο. Το 1894 απέκτησε σε εξευτελιστικές τιμές πολλές μετοχές σε εταιρείες φωταερίου. Διετέλεσε έτσι πρόεδρος της Εταιρείας Φωταερίου του Λα Κρος και της Βορειοδυτικής Εταιρείας Φωταερίου του Έβανστον.
Η διάκρισή του ως μουσικοσυνθέτη
Ο Ντόους ήταν αυτοδίδακτος πιανίστας και συνθέτης. Η σύνθεσή του «Μελωδία σε λα ματζόρε για βιολί και πιάνο» έργο του 1912, έγινε αρκετά γνωστή και οι Μαρί Έντουαρντς και Άντολφ Τζ. Χόφμαν έκαναν δύο ενορχηστρώσεις της το 1921. Παιζόταν σε αρκετές επίσημες εκδηλώσεις όπου παρίστατο ο Ντόους. Το 1951 ο Καρλ Σίγκμαν προσέθεσε στίχους και μετέτρεψε τη μελωδία αυτή στο ελαφρό τραγούδι «It's All in the Game», του οποίου η ηχογράφηση από τον Τόμυ Εντουαρντς έμεινε στο νο. 1 του αμερικανικού Billboard Hot 100 επί 6 εβδομάδες το 1958 και μία στο νο. 1 του Ηνωμένου Βασιλείου το ίδιο έτος.
Από τότε μέχρι σήμερα, το τραγούδι έχει ηχογραφηθεί από πολλούς γνωστούς καλλιτέχνες, όπως τους Κλιφ Ρίτσαρντ, Άιζακ Χέιζ, Βαν Μόρισον, Νατ Κινγκ Κόουλ, Έλτον Τζον, Μπάρυ Μανίλοου και Κηθ Τζάρετ.
Ο Ντόουζ είναι έτσι ο μοναδικός αντιπρόεδρος των ΗΠΑ στην ιστορία που έχει στο ενεργητικό του μια επιτυχία στο νο. 1 της ποπ. Επίσης, οι Ντόους και Bob Dylan (ως στιχουργός) είναι οι μοναδικοί στην ιστορία κάτοχοι Βραβείου Νόμπελ που είχαν τραγούδι τους στο νο. 1.
Η είσοδος στην πολιτική
Η ταχεία άνοδος του Ντόους στον επιχειρηματικό κόσμο προκάλεσε το ενδιαφέρον στελεχών του Ρεπουμπλικανικού Κόμματος. Ζήτησαν από τον Ντόους να αναλάβει, όσον αφορούσε την πολιτεία του Ιλινόι, το μάνατζμεντ της προεκλογικής εκστρατείας του Ουίλλιαμ ΜακΚίνλεϊ για την προεδρία των ΗΠΑ (προεδρικές εκλογές του 1896). Μετά την εκλογή του ΜακΚίνλεϊ ως Προέδρου, ο Ντόους ανταμείφθηκε με τον διορισμό του στη θέση του «Comptroller of the Currency», δηλαδή του επόπτη των τραπεζών στο Υπουργείο Οικονομικών των Ηνωμένων Πολιτειών. Υπηρετώντας σε αυτή τη θέση από το 1898 μέχρι το 1901, μπόρεσε να συλλέξει περισσότερα από 25 εκατομμύρια δολάρια της εποχής από τράπεζες που είχαν χρεοκοπήσει κατά τον «Πανικό του 1893» και μετέβαλε τραπεζικές πρακτικές προς την κατεύθυνση της αποτροπής ενός δεύτερου πανικού.
Τον Οκτώβριο του 1901 ο Ντόους παραιτήθηκε από το Υπουργείο Οικονομικών για να κατέβει στην ενεργό πολιτική, θέτοντας υποψηφιότητα για μια βουλευτική έδρα του Ιλινόι στη Γερουσία των ΗΠΑ. Πίστευε ότι με τη βοήθεια του Προέδρου ΜακΚίνλεϊ θα την κέρδιζε. Αλλά ο ΜακΚίνλεϊ δολοφονήθηκε και ο διάδοχός του, ο Πρόεδρος Θεόδωρος Ρούζβελτ, προτιμούσε τον αντίπαλο του Ντόους. Το 1902, μετά από την αποτυχημένη αυτή κάθοδο στις βουλευτικές εκλογές, ο Ντόους δήλωσε ότι είχε τελειώσει με την πολιτική. Οργάνωσε τη Central Trust Company του Ιλινόι και διετέλεσε πρόεδρός της μέχρι το 1921.
Στις 5 Σεπτεμβρίου 1912 ο 21χρονος γιος του Ντόους, ο Ρούφους, φοιτητής ακόμα στο Πανεπιστήμιο του Πρίνστον, πνίγηκε κατά τη διάρκεια διακοπών σε λίμνη του νότιου Ουισκόνσιν. Στη μνήμη του, ο πατέρας του ίδρυσε καταφύγια για άστεγους στο Σικάγο και τη Βοστώνη, και χρηματοδότησε την κατασκευή κοιτώνα στο εσωτερικό σχολείο του Λώρενσβιλ στο Νιου Τζέρσεϋ, το οποίο είχε τελειώσει ο γιος του.
Ο Α΄ Παγκόσμιος Πόλεμος
thumb|left|upright|Ο Ταξίαρχος Τσαρλς Ντόους κατά τον Α΄ Παγκόσμιο Πόλεμο Ο Τσαρλς Ντόους υπεστήριξε το πρώτο αγγλογαλλικό δάνειο (προς τις δυνάμεις της Αντάντ), ύψους 500 εκατομμυρίων δολαρίων. Η στήριξη του Ντόους ήταν σημαντική, επειδή η J.P. Morgan χρειαζόταν δημόσια ενίσχυση από έναν τραπεζίτη εκτός του κύκλου της. Ο τραπεζίτης της Morgan Τόμας Λάμοντ δήλωσε τότε ότι η στήριξη του Ντόους «του εξασφάλισε μια θέση στον τραπεζικό κόσμο τέτοια που αλλιώς δεν θα μπορούσε ποτέ να ελπίσει ότι θα είχε». (Τα δάνεια προς τις εμπόλεμες χώρες θεωρείτο ότι παραβίαζαν την τότε ουδετερότητα των ΗΠΑ στον πόλεμο, και ο Πρόεδρος Γούντροου Ουίλσον αρνείτο ακόμη να τα επιτρέψει.)
Μετά την είσοδο των ΗΠΑ στον Α΄ Παγκόσμιο Πόλεμο, ο Ντόους κατατάχθηκε ως ταγματάρχης στις 11 Ιουνίου 1917, στο 17ο Σώμα Μηχανικού. Στη συνέχεια προάχθηκε σε αντισυνταγματάρχη, σε συνταγματάρχη και τέλος, τον Οκτώβριο του 1918, σε ταξίαρχο. Από τον Αύγουστο του 1917 μέχρι τον Αύγουστο του 1919 υπηρέτησε στη Γαλλία. Με τη λήξη του πολέμου τον Νοέμβριο του 1918, έγινε μέλος της Επιτροπής Ρευστοποιήσεως του Υπουργείου Πολέμου των ΗΠΑ. Ο Ντόους τιμήθηκε με το Μετάλλιο Διακεκριμένων Υπηρεσιών του αμερικανικού στρατού και με τον γαλλικό Πολεμικό Σταυρό.
Τον Φεβρουάριο του 1921 η Γερουσία έκανε ακροάσεις επί του θέματος των πολεμικών δαπανών. Σε μια έντονη κατάθεση, ο Ντόους ξέσπασε: «Διάβολε και Παναγιά [σε ελεύθερη μετάφραση - στο πρωτότυπο: Hell and Maria], δεν προσπαθούσαμε να κρατήσουμε λογιστικά βιβλία εκεί πέρα, προσπαθούσαμε να κερδίσουμε έναν πόλεμο!» Αργότερα τον αποκαλούσαν, εξαιτίας αυτής της φράσεως, «Hell and Maria Dawes» (αν και πάντοτε επέμενε ότι η έκφρασή του ήταν «Helen Maria»). Ο Ντόους αποστρατεύθηκε το 1919.
Η χρηματοδότηση της Ευρώπης και το Βραβείο Νόμπελ
Ο Ντόους υπεστήριξε τον Φρανκ Λόουντεν στο συνέδριο του Ρεπουμπλικανικού Κόμματος το 1920, αλλά το χρίσμα για την προεδρική υποψηφιότητα πήγε στον Ουόρεν Χάρντινγκ. Τότε δημιουργήθηκε το Γραφείο Προϋπολογισμού και ο Ντόους διορίσθηκε το 1921 ως ο πρώτος διευθυντής του. Κατόπιν, το 1923, ο τότε Υπουργός Εμπορίου Χέρμπερτ Χούβερ τον διόρισε στην Επιτροπή Πολεμικών Επανορθώσεων και σύντομα ο Ντόους πρότεινε μια λύση για την ευρωπαϊκή οικονομική κρίση: Το «Σχέδιο Ντόους» δάνεισε μεγάλα ποσά από τις αμερικανικές τράπεζες στη γερμανική οικονομία, που επέτρεψαν στη γερμανική βιομηχανική παραγωγή να ανακάμψει, ενώ ταυτοχρόνως η Γερμανία πλήρωνε υπέρογκες πολεμικές αποζημιώσεις στη Γαλλία και το Βέλγιο, όπως όριζε η Συνθήκη των Βερσαλλιών. Το 1929 η Επιτροπή Πολεμικών Επανορθώσεων υπό τον Όουεν Γιανγκ αντικατέστησε αυτό το Σχέδιο με το πιο μόνιμο Σχέδιο Γιανγκ, το οποίο μείωσε το συνολικό ποσό των πολεμικών αποζημιώσεων και ζητούσε την απόσυρση των δυνάμεων κατοχής από το γερμανικό έδαφος. Για το Σχέδιο Ντόους, ο Τσαρλς Ντόους μοιράσθηκε το Βραβείο Νόμπελ Ειρήνης το 1925 με τον Βρετανό σερ Ώστιν Τσάμπερλαιν.
Η αντιπροεδρία
thumb|right|upright=1|Ο Ντόους (δεξιά) με τον [[Κάλβιν Κούλιτζ]] Στο συνέδριο του Ρεπουμπλικανικού Κόμματος το 1924, ο ήδη Πρόεδρος Κάλβιν Κούλιτζ επιλέχθηκε ως υποψήφιος του κόμματος σχεδόν χωρίς αντίπαλο. Ωστόσο, η επιλογή του υποψήφιου Αντιπροέδρου στάθηκε δυσκολότερη. Ο κυβερνήτης του Ιλινόι Φρανκ Λόουντεν προτάθηκε, αλλά αρνήθηκε. Η επόμενη επιλογή του Κούλιτζ ήταν ο γερουσιαστής του Άινταχο Γουίλιαμ Μπόρα (William Borah), αλλά και εκείνος αρνήθηκε. Ο πρόεδρος των Ρεπουμπλικανών Γουίλιαμ Μπάτλερ θέλησε να χρίσει υποψήφιο τον τότε Υπουργό του Εμπορίου Χέρμπερτ Χούβερ, αλλά τότε δεν ήταν αρκετά δημοφιλής. Τελικώς οι αντιπρόσωποι των περιφερειών επέλεξαν τον Ντόους. Ο Κούλιτζ αποδέχθηκε αμέσως την επιλογή των αντιπροσώπων, πιστεύοντας ότι ο Ντόους θα του ήταν αφοσιωμένος και ότι θα αποτελούσε μια ισχυρή προσθήκη στην προεκλογική εκστρατεία του.
Πράγματι, ο Ντόους ταξίδεψε πολύ στη χώρα κατά τη διάρκεια της εκστρατείας, βγάζοντας πολλούς λόγους για την ενίσχυση της κοινής υποψηφιότητάς τους. Αρκετές ήταν οι λεκτικές επιθέσεις του κατά του υποψήφιου του Προοδευτικού Κόμματος Ρόμπερτ Λα Φολέτ, τον οποίο χαρακτήριζε επικίνδυνο ριζοσπάστη, που συμπαθούσε τους Μπολσεβίκους. Οι Κούλιτζ και Ντόους εξελέγησαν στις 4 Νοεμβρίου 1924, παίρνοντας περισσότερες λαϊκές ψήφους από όσες οι υποψήφιοι του Δημοκρατικού και του Προοδευτικού Κόμματος μαζί. Ορκίσθηκαν και ανέλαβαν καθήκοντα στις 4 Μαρτίου 1925.
Ωστόσο, οι Ντόους και Κούλιτζ σύντομα αποξενώθηκαν ο ένας από τον άλλον. Ο Ντόους αρνιόταν να παρακολουθεί τις συνεδριάσεις του Υπουργικού Συμβουλίου και ενοχλούσε τον Κούλιτζ με τις επιθέσεις του κατά της πρακτικής κωλυσιεργίας για την ψήφιση νομοσχεδίων στη Γερουσία. Ο Ντόους πρωτοστάτησε στην ψήφιση από το Κογκρέσο του νομοσχεδίου McNary-Haugen για την ανακούφιση των αγροτών από τη γεωργική κρίση της δεκαετίας του 1920. Το νομοσχέδιο αυτό θα υποχρέωνε το κράτος να αγοράζει την περίσσεια γεωργικών προϊόντων και να την πωλεί σε ξένες αγορές. Αλλά ο Πρόεδρος Κούλιτζ άσκησε βέτο στο νομοσχέδιο.